### 4.      Endelig vedtagelse af tillæg nr. 7 til Spildevandsplanen for kloakering af nyt sommerhusområde ved [adresse]

**Åbent**

Sagsnr.: 326-2015-41126       J.nr.: 06.00.05           Dokumentnr.:
326-2016-15323

**Sagstype**

Beslutning

**Resume og sagens baggrund**

Det nye sommerhusområde ved [adresse] planlægges
spildevandskloakeret for at få den bedst mulige håndtering af spildevandet fra
området. Derfor fremsættes nu tillæg nr. 7 til spildevandsplanen til
vedtagelse. Tillægget sætter rammerne for kloakeringen af området.

Ifølge delegationsplanen skal tillæg til spildevandsplanen
behandles af Teknik- og Miljøudvalget. Et forslag til tillægget blev vedtaget
af Teknik- og Miljøudvalget den 7. september 2015.

**Indstillinger**

Chefen for Plan, Byg og Miljø indstiller, at

1. tillæg nr. 7 til spildevandsplanen vedtages.

**Behandling**

Teknik- og Miljøudvalget.

**Sagsfremstilling**

*Indledning*

I forbindelse med udlæg af et nyt sommerhusområde øst for
[adresse] er der udarbejdet lokalplan nr. 544 for området. Lokalplanen
behandles parallelt med denne sag. Der har i løbet af dialogen med lodsejerne,
der udstykker det nye område, været drøftet forskellige muligheder for
håndtering af spildevand og regnvand fra området.

Lodsejerne har afslutningsvis ønsket at forfølge muligheden
for at kloakere den nye udstykning. [adresse] vurderer, at en
kloakering er teknisk mulig og indenfor en rimelig økonomisk ramme.

Derfor fremsættes nu spildevandsplantillæg nr. 7, der
fastsætter rammen for kloakering af området. Tillægget er vedlagt som bilag\_1.

*Tillæggets indhold*

Spildevandsplantillægget omfatter spildevandskloakering af
alle grunde i udstykningen. Det er beskrevet i samarbejde med lodsejerne og
Kalundborg Forsyning, at kloakeringen udføres etapevis med ca. 10 grunde ad gangen.
Etapeopdelingen tilgodeser udstykkernes mulighed for at afprøve
salgspotentialet for området, uden at skulle betale tilslutningsbidrag for hele
udstykningen på en gang.

Der etableres ikke regnvandskloakering i området. Regnvand
fra den enkelte grund skal holdes på grunden, mens regnvand fra grusveje og
fællesarealer skal forsinkes svarende til naturlig afstrømning inden udløbet i
vandløbet [adresse].

Der er ikke angivet en fast tidsramme for kloakeringen, da
den udføres etapevis i takt med salget af grunde.

*Offentlig høring*

Forslaget til spildevandsplantillægget blev vedtaget på
Teknik- og Miljøudvalgets møde den 7. september 2015. Derefter har det været i
offentlig høring i 8 uger. Der kom ét høringssvar fra en grundejerforening i
det gamle sommerhusområde. Høringssvaret er behandlet i lokalplansagen.
Høringssvaret betyder ikke ændringer i tillægget.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1\_Tillæg 7 til spildevandsplan - Kloakering af nyt sommerhusområde ved [adresse] | 326-2016-17023 |